У складу са одредбама чл.11. и 12. Закона о удружењима (»Службени лист РС«, бр.51/09), на оснивачкој скупштини одржаној дана **22.12.2013.**уБеограду, усвојен је

**СТАТУТ**

**УДРУЖЕЊА** *Мрежа професионалаца Србије „Споне* ”

Област остваривања циљева

Члан 1.

1. Удружење *Мрежа професионалаца Србије „Споне“*  (у даљем тексту: Удружење) је невладино и непрофитно удружење, основано на неодређено време ради остваривања циљева, кроз међусобно повезивање и мултидисциплинарну сарадању професионалаца који реализују друштвено корисне пројекте у областима: образовања, едукације, превенције, спорта, науке, екологије, културе, уметности, економије и цивилног друштва.

Члан 2.

Циљеви удружења су: повезивање професионалаца различитих струка ради заједничког рада на унапређивању квалитета формалног и неформалног образовања, едукацији одраслих, деце и омладине, као и стварању хуманог, безбедног и здравог окружења за живот и рад свих грађана Србије, пре свега, деце и омладине.

Члан 3.

Ради остваривања својих циљева Удружење нарочито:

1. Израђује програме за унапређивање развоја и квалитета рада образовних

 институција;

1. Ради на реафирмисању васпитне димензије образовања и у том циљу осмишљава и

 реализује конкретене акције;

1. Реализује едукативне активности које обухватају актере у спорту и око њега, у

 циљу промовисања универзалних људских вредности, толеранције, фер-плеја,

 разумевања међу људима и превенције насиља у спорту;

1. Подстиче и подржава повезивање научних радника и стручних лица за рад на

 истраживачким пројектима у областима од значаја за рад удружења;

1. Организује различите активности у циљу превенције ризичних понашања код деце

 и омладине;

1. Организује едукативне програме везане за уметност намењене деци, младима и

 одраслима. Подстиче развој креативности и стваралаштва деце и младих. Бави се

 промоцијом српске културне баштине и уметничког наслеђа;

1. Самостално или у сарадњи са другим организацијама и лицима, организује и

 реализује различите хуманитарне активности;

1. Покреће веб-сајт удружења преко којег омогућава својим члановима повезивање и

 сарадњу као и информисање у областима од значаја за рад удружења;

1. Сарађује са организацијама са сродним циљевима у земљи и иностранству;
2. Ради на планирању, организацији и реализацији конкретних пројеката са сродним

 организацијама у региону, Европи и свету;

1. Организује, самостално или у сарадњи са другим организацијама, стручне скупове,

 саветовања, семинаре и друге облике стручног усвршавања  у различитим

 областима;

1. Учествује на домаћим и међународним конференцијама, конгресима, курсевима,

 семинарима и симпозијумима, значајним за унапређивање рада удружења;

1. Изводи самостално или у сарадњи са другим организацијама и институцијама

 истраживања за потребе удружења или за друга лица;

1. Улаже напоре за побољшање стања људских права, нарочито, у области права деце,

 особа са посебним потребама, старих особа и маргинализованих група у друштву;

1. Организује промотивне кампање и маркетиншке активности у циљу унапређења

 рада удружења;

1. Ради на развијању свести грађана о значају стварања друштва базираног на знању,

 које тежи социјалној правди и општој добробити;

1. Подстиче развијање свести о значају очувања животне средине и одрживог развоја

 друштва.

**Назив и седиште**

**Члан 4.**

Назив Удружења је: **Мрежа професионалаца Србије „Споне***“*

 Назив Удружења на страном језику је: **Network of professionals Serbia „Links“** (енглески језик), скраћено: **NPS** **„Links“**

Скраћени назив је: ***МПС „*Споне*“***

Удружење има седиште у Београду, Сердар Јанка Вукотића 6/2,

Удружење своју делатност остварује на територији Републике Србије.

Члан 5. **Услови и начин учлањивања и престанка чланства**

* Члан удружења може постати свако пунолетно лице које прихвата циљеве удружења и Статут, а на основу препоруке једног од чланова.
* Чланство се стиче потписивањем приступнице.
* Одлуку о пријему у чланство доноси Скупштина удружења.
* Почасним чланом може бити проглашен члан удружења који својим радом и залагањем посебно доприноси извршавању задатака и циљева удружења и унапређењу његовог рада. Одлуку о стицању статуса почасног члана доноси Скупштина а на основу препоруке једног од чланова удружења, .

**Члан 6.**

* Члан може иступити из чланства давањем писане изјаве о иступању.
* Чланство у Удружењу може престати због дуже неактивности члана, непоштовања одредаба овог статута или нарушавања угледа Удружења.
* Одлуку о престанку чланства доноси Скупштина.
* Члану се мора омогућити да се изјасни о разлозима због којих је поднет предлог за доношење одлуке о престанку његовог чланства у Удружењу.

**Права обавезе и одговорност чланства**

**Члан 7.**

Члан Удружења има право да:

1) равноправно са другим члановима учествује у остваривању циљева Удружења;

2) непосредно учествује у одлучивању на Скупштини, као и преко органа

 Удружења;

3) бира и буде биран у органе Удружења;

4) буде благовремено и потпуно информисан о раду и активностима Удружења.

Члан је дужан да:

1) активно доприноси остваривању циљева Удружења;

2) учествује, у складу са интересовањем, у активностима Удружења;

3) плаћа чланарину;

4) почасни члан удружења ослобођен је плаћања свих обавеза;

4) обавља друге послове које му повери Скупштина.

Унутрашња организација

Члан 8.

Органи Удружења су Скупштина, Управни одбор и Надзорни одбор. Функцију застуника врши Председник Управног одбора, а у његовом одсуству заменик Председника Управног одбора. До формирања управног одбора функцију заступника врши председник скупштине, а у његовом одсуству заменик Председника скупштине.

Члан 9.

Скупштину Удружења чине сви његови чланови.

Скупштина се редовно састаје једном годишње. Ванредна седница Скупштине може се заказати на образложени предлог Управног одбора, као и на иницијативу најмање једне трећине чланова скупштине. Иницијатива се подноси Управном одбору у писаном облику и у њој се морају навести питања чије се разматрање предлаже.

Седницу скупштине сазива председник Управног одбора, писаним обавештењем о месту и времену одржавања скупштине и предлогу дневног реда. Седницом председава лице које буде, јавним гласањем, изабрано на почетку седнице.

Скупштина:

1) доноси план и програм рада;

2) усваја Статут, као и измене и допуне Статута;

3) усваја друге опште акте Удружења;

4) бира и разрешава чланове Управног одбора;

5) разматра и усваја, најмање једном годишње, извештај Управног одбора;

6) разматра и усваја финансијски план и извештај;

 7) одлучује о висини чланарине за следећу годину;

8) одлучује о статусним променама и престанку рада удружења;

9) одлучује о удруживању у савезе и друге асоцијације у земљи и иностранству.

10) одлучује о додели статуса почасни члан удружења већином гласова присутних

 чланова.

Скупштина пуноправно одлучује ако је присутна најмање две трећине чланова.

Скупштина одлучује већином гласова присутних чланова.

За одлуку о изменама и допунама Статута, статусним променама и престанку рада Удружења неопходна је двотрећинска већина гласова присутних чланова

**Члан 10.**

Управни одбор је извршни орган Удружења, који се стара о спровођењу циљева удружења који су утврђени овим Статутом.

Управни одбор има3 члана, које бира и опозива Скупштина.

Мандат чланова Управног одбора траје 2 године и могу се поново бирати на исту функцију.

Управни одбор из реда својих чланова бира председника и заменика председника.

**Члан 11.**

Председник Управног одбора заступа Удружење у правном промету и има права и дужности финансијског налогодавца.

Заменик председника је овлашћен да, у одсуству председника управног одбора, заступа Удружење и потписује сва финансијска и новчана документа у име Удружења.

**Члан 12.**

Управни одбор:

 1) руководи радом Удружења између две седнице Скупштине и доноси одлуке ради остваривања циљева Удружења;

2) организује редовно обављање делатности Удружења;

3) поверава посебне послове појединим члановима;

4) доноси финансијске одлуке;

5) одлучује о покретању поступка за измене и допуне Статута, сопственом иницијативом или на предлог најмање пет чланова Удружења и припрема предлог измена и допуна, који подноси Скупштини на усвајање;

6) одлучује о покретању поступка за накнаду штете у случајевима из члана 25. став 2. Закона о удружењима и, по потреби, одређује посебног заступника удружења за тај поступак;

7) одлучује о другим питањима за која нису, законом или овим статутом, овлашћени други органи Удружења.

Управни одбор пуноважно одлучује ако је присутно најмање једна половина чланова, а одлуке доноси већином гласова свих чланова.

**Члан 13**.

Надзорни одбор контролише финансијско пословање Удружења и о уоченим неправилностима, без одлагања, обавештава Управни одбор.

Надзорни одбор има три члана које бира Скупштина. Мандат чланова надзорног одбора траје четири године и могу бити поново бирани.

Надзорни одбор подноси извештај на свакој седници Скупштине.

**Остваривање јавности рада**

**Члан 14.**

Рад Удружења је јаван.

Управни одбор се стара о редовном обавештавању чланства и јавности о раду и активностима Удружења, непосредно или путем интерних публикација, односно путем саопштења за јавност, или на други примерени начин.

Годишњи обрачуни и извештаји о активности удружења подносе се члановима на седници скупштине удружења.

**Члан 15.**

Ради остварења својих циљева Удружење успоставља контакте и сарађује са другим удружењима и организацијама у земљи и иностранству.

Удружење може приступити међународним удружењима са сродним циљевима о чему одлуку доноси Скупштина.

**Начин стицања средстава за остваривање циљева и располагање средствима**

**Члан 16.**

Удружење прибавља средства од чланарине, добровољних прилога, пројеката, донација и поклона, финансијских субвенција и на други законом дозвољен начин.

 **Престанак рада удружења**

**Члан 17.**

Удружење престаје са радом одлуком Скупштине, када престану услови за остваривање циљева Удружења, као и у другим случајевима предвиђеним законом.

**Поступање са имовином удружења у случају престанка удружења**

 **Члан 18.**

У случају престанка рада, имовина Удружења пренеће се на домаће недобитно правно лице које је основано ради остваривања истих или сличних циљева, односно Скупштина ће одлуком о престанку одредити коме се имовина преноси у складу са Законом.

**Изглед и садржина печата**

**Члан 19.**

Печат Удружења је округлог облика и састављен је од кружно исписаног назива Удружења на српском и енглеском језику, у средини се налази лого и седиште Удружења.

Лого удружења представља скраћени назив Удружења на Српском језуку, МПС СПОНЕ, у форми засеченог троугла.

**Члан 20**.

На сва питања која нису регулисана овим статутом непосредно ће се примењивати одредбе Закона о удружењима.

**Члан 21**.

Овај статут ступа на снагу 22.12.2013.

**Председавајући оснивачке скупштине Удружења**

Александар Кузмановић

 \_\_\_\_\_\_\_\_\_\_\_\_\_\_\_\_\_\_\_\_\_\_\_

(име и потпис)